Khalifa bin Zayed Al-Nahyan

Khalifa bin Zayed Al-Nahyan (født 7. september 1948 i Qasr Al Muwaiji ved Al Ain i Traktatstatene, død 13. mai 2022 i Abu Dhabi i De forente arabiske emirater) var president i De forente arabiske emirater og emir i Abu Dhabi.

Den 14. mai 2022 ble sjeik Khalifas halvbror Mohamed bin Zayed bin Sultan Al Nahyan utnevnt til sjeik Khalifas etterfølger som Emiratenes president.

Liv og virke

Bakgrunn
Sheikh Khalifa var sønn av Zayed bin Sultan Al Nahyan (1918–2004), som oftest omtalt som Sheikh Zayed. Faren var kjent som arkitekten bak opprettelsen av De forente arabiske emirater, og var Emiratenes første president.

Sheikh Khalifa var halvbror av blant andre Mansour bin Zayed Al Nahyan.

Politiske styringsverv
Etter at hans far overtok herredømmet over hele emiratet Abu Dhabi den 18. september 1966, ble Khalifa bin Zayid Al-Nahyan hans representant i emiratets østlige distrikt, med administrativt sete i Al Ain, og den 1. februar 1969 ble han farens etterfølger i østdistriktet. Da Abu Dhabis stridsmakt ble etablert den 2. februar 1969, ble han forsvarsminister, og overvåket oppbyggingen av militærmakten. Ved nyorganiseringen av regjeringen i Abu Dhabi den 1. juli 1971 ble han statsminister tillike med finans- og forsvarsminister. 

Ved grunnleggelsen av De forente arabiske emirater den 2. desember 1971 ble wurde Khalifa bin Zayed Al-Nahyan utnevnt til statsminister for det hele; hans var ble president. I mai 1976 overtok han posten som stedfortredende øverstkommanderende for stridskreftene, som frem til dette tidspunkt var oppspaltet mellom de forskjellige emirater og slik stod under de respektive emiratenes kommando.

Han var også formann for Supreme Petroleum Council i Abu Dhabi, som utøvde stor makt i energispørsmål.

Emir
Han overtok stillingen som emir den 3. november 2004 etter sin far Zayed bin Sultan Al Nahyan, som døde dagen før. Mens faren var syk, hadde han hatt presidentvervet også tidligere, og mens faren var president, var Khalifa bin Zayed Al-Nahyan statsminister og visepresident i landet fra 1971.

Emiren var kjent for sine sportsinteresser. Han satte fremfor alt pris på tradisjonelle nasjonalsporter som heste- og kamelkappløp. 

Skyskraperen Burj Khalifa i Dubai, verdens høyeste bygning da den stod ferdig i januar 2010, fikk han oppkalt etter seg selv. I utgangspunktet skulle den hete Burj Dubai.

Aftenposten hevdet i 2011 at han var en diktator. 

Mot slutten av mars 2011 sendte Khalifa United Arab Emirates Air Force til å støtte militærintervensjonen i Libya mot Muammar Gaddafi, ved siden av styrker fra  NATO, Qatar, Sverige og Jordan. 

Han var gift med Shamsa bint Suhail Al Mazrouei og hadde åtte barn. 

Sheikh Khalifa ble rammet av hjerneslag i 2014, og pr. januar 2022 ble det antatt at hans tre halvbrødre kronprins Mohammed bin Zayed al Nahyan, Tahnoun bin Zayed al Nahyan og Mansour bin Zayed Al Nahyan var de reelle makthaverne i Emiratene.

Død
Den 13. mai 2022 ble det kjent at Khalifa bin Zayed Al-Nahyan var død. Han ble begravet på Al Bateen-gravlunden i Abu Dhabi. Hans halvbror Mohammed etterfulgte ham som hersker over Abu Dhabi ved hans død, og Mohammed ble formelt valgt til president for De forente arabiske emirater den 14. mai 2022.

Referanser 

Monarker
Personer fra Abu Dhabi